Brovagt – Eksempel

Brovagten skal være i lejrområdet fra ca. kl. 09.00 til ca. 16.00 svarende til det tidsrum, hvor sejlerne er på vandet.

Brovagtens navn og mobil telefon nummer skal skrives på A4 ark og ophænges på opslagstavlen straks efter ankomst, så alle til enhver tid kan få fat i brovagten, uanset hvor han/hun befinder sig.

Brovagtens primære opgave er at være tilgængelig på VHF radio således at instruktører og trænere på vandet kan bruge brovagten som ”livline” på land.

Camp-deltagere der af hvilken som helst grund sendes på land skal kunne henvende sig til brovagten og få informationer om stort set hvad som helst. Brovagten skal kunne hjælpe i forskellige større eller mindre nød situationer.

Brovagten skal kalde og orientere instruktører og trænere, når en sejler er kommet i havn, og når sejleren evt. tager på vandet igen.

Hvis brovagten forlader lejrområdet f.eks. for at følge en sejler til vagtlæge, skadeklinik eller lign. skal f.eks. en instruktør overtage brovagtens opgave på land. Det kan være nødvendigt, at en gruppe sejlere går på land sammen med instruktøren i en sådan situation.

Vigtige redskaber for brovagten: Godt humør, store smil, VHF radio, solcreme, tørt håndklæde, forbindings kasse m.v.

Ved større nødsituationer følg da beredskabsplanen.

Telefon nummer på:

Lægevagten: xx xx xx xx

Skadeklinikken xx xx xx xx (kl. 08.00 – 22.00).

Ambulance / Brand 112

Politi 114

Søværnets Operative kommando 89 43 30 99 - bed om vagthavende i operationsrummet